Quyoshdan saqlaning va trendda bo‘ling: Shlyapalar bilan eng chiroyli 10 obraz

Bosh uchun mo‘ljallangan aksessuarlar, ayniqsa, 2020-yilning bahor-yoz mavsumida har doimgidan ham ko‘ra dolzarbroq. Qish, bahor, yoz va kuzda ham kiyish, istalgan obraz bilan moslash mumkin bo‘lgan shlyapalar esa gar qanday ayolni zamonaviy, o‘ziga xos didli qilib ko‘rsatishiga shubha yo‘q. Shlyapalar shakli, hajmi, rangi va uslubi turli ekani, qolaversa, quyosh nuridan asrashi bilan nozik jins vakillarinie’tiborsiz qoldirmaydi.
Shlyapa bilan obraz yaratishda etak qismi keng, bel qismi baland kovboy uslubidagi shim, plissirovkali yubka, trikotaj matoli mayka ustidan kiyilgan to‘rli setka yoki bu yil qayta urfga kirgan viktorian uslubidagi bluzka bilan kiyish tavsiya qilinadi.
Rang-barang harir matoli ko‘ylak, sarafan yoki shorti va top bilan moslab o‘ziga xos kompozitsiya yaratish mumkin bo‘lgan shlyapalarni hech ikkilanmay dam olishda, kundalik uchrashuvlar sayohatlarda kiyishingiz mumkin. Quyida ayrim obrazlardan misol keltiramiz.